stanford-oval/wikipedia huggingface dataset:
วัดโพธิทอง

| วัดโพธิทอง |
| --- | --- |


ชื่อสามัญ: วัดโพธิทอง, วัดโพธิ์ทอง, วัดทุ่ง
ที่ตั้ง: เลขที่ 67 ซอยสุขสวัสดิ์ 26 ถนนสุขสวัสดิ์ แขวงบางมด เขตจอมทอง กรุงเทพมหานคร 10150
ประเภท: วัดราษฎร์
นิกาย: มหานิกาย
 สถานีย่อยพระพุทธศาสนา
วัดโพธิทอง [โพ-ทอง] เป็นวัดราษฎร์สังกัดคณะสงฆ์มหานิกาย ตั้งอยู่บริเวณที่คลองลัดขี้เหล็กตัดกับคลองเจ้าคุณ ในแขวงบางมด เขตจอมทอง กรุงเทพมหานคร
วัดโพธิทองตั้งขึ้นเมื่อปี พ.ศ. 2450 เดิมชื่อ วัดทุ่ง ไม่ทราบผู้สร้างว่าเป็นใคร แต่สันนิษฐานว่าตระกูลบุนนาคเป็นผู้สร้าง เพราะตระกูลนี้มีสวนและที่นาอยู่บริเวณนี้ และให้ชาวเขมรที่อพยพมาทำไร่ทำนาบริเวณคลองเจ้าคุณ ต่อมาคลองนี้เรียกว่า คลองเขมร ที่ตั้งวัดอยู่ปลายสุดของสวนและนาที่เขมรทำอยู่ เดิมอุโบสถทำด้วยไม้ ตั้งอยู่ทางทิศเหนือของวัด แต่ไม่ปรากฏว่าสร้างอุโบสถเมื่อใด คาดว่าอุโบสถหลังนี้ได้ถูกยกเลิกไปหลังผูกพัทธสีมาอุโบสถหลังใหม่เมื่อปี พ.ศ. 2450 ต่อมาในปี พ.ศ. 2507 ได้เปลี่ยนชื่อมาเป็น "วัดโพธิทอง" ด้วยเหตุผลที่ว่าบริเวณคลองบางปะแก้วมีวัดโพธิ์แก้วอยู่ทางต้นคลอง จึงตั้งชื่อ "วัดโพธิทอง" ควบคู่กันไป วัดได้รับพระราชทานวิสุงคามสีมาเมื่อวันที่ 15 มกราคม พ.ศ. 2513
อุโบสถหลังใหม่สร้างแทนหลังเดิมเมื่อ พ.ศ. 2515 บูรณะซ่อมแซมเมื่อ พ.ศ. 2543 เพื่อเป็นการเฉลิมพระเกียรติโอกาสมหามงคลที่พระบาทสมเด็จพระมหาภูมิพลอดุลยเดชมหาราช บรมนาถบพิตร ทรงครองสิริราชสมบัติครบ 60 ปี ต่อมาเมื่อ พ.ศ. 2555 ได้บูรณะอีกครั้ง ภายในอุโบสถประดิษฐานพระประธาน เป็นพระพุทธรูปปางมารวิชัย หน้าตัก 60 นิ้ว มีภาพจิตรกรรมฝาผนังฝีมือช่างสถาบันเพาะช่าง ยังมีภาพเฉลิมพระเกียรติพระบาทสมเด็จพระมหาภูมิพลอดุลยเดชมหาราช บรมนาถบพิตร เช่น ภาพพระราชกรณียกิจ หอฉันของวัดมี 2 ชั้น และมีศาลาไม้เก่าแก่
วัดโพธาราม (อำเภอปะนาเระ)

สำหรับวัดโพธารามแห่งอื่น ดูที่ วัดโพธาราม
| วัดโพธาราม |
| --- | --- |

ชื่อสามัญ: วัดโพธาราม , วัดโพธิ์
ที่ตั้ง: ตำบลท่าข้าม อำเภอปะนาเระ จังหวัดปัตตานี
ประเภท: วัดราษฎร์
นิกาย: มหานิกาย
เจ้าอาวาส: พระครูวิชาญโพธิวัฒน์
 สถานีย่อยพระพุทธศาสนา
วัดโพธาราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลท่าข้าม อำเภอปะนาเระ จังหวัดปัตตานี มีที่ดินตั้งวัดเนื้อที่ 17 ไร่ 1 งาน 6 ตารางวา มีที่ธรณีสงฆ์ 21 แปลง เนื้อที่ 12 ไร่ 2 งาน 52 ตารางวา พื้นที่ตั้งวัดเป็นที่ราบลุ่ม มีลักษณะเป็นรูปสี่เหลี่ยมด้านไม่เท่ากัน สภาพแวดล้อมเป็นทุ่งนาของชาวบ้าน ปัจจุบันเจ้าอาวาส คือ พระครูวิชาญโพธิวัฒน์
วัดโพธาราม หรือชาวบ้านเรียกว่า วัดโพธิ์ สร้างขึ้นเป็นวัดเมื่อประมาณ พ.ศ. 2394 โดยมีนายหมวดแดงเป็นประธานดำเนินการสร้างวัด ได้รับพระราชทานวิสุงคามสีมาเมื่อวันที่ 27 มกราคม พ.ศ. 2438 เขตวิสุงคามสีมากว้าง 12 เมตร ยาว 17 เมตร มีช่วงหนึ่งวัดตกอยู่ในสภาพวัดร้างเนื่องจากภาวะความไม่สงบ 3 จังหวัดชายแดนภาคใต้
อาคารเสนาสนะที่สำคัญ ได้แก่ อุโบสถกว้าง 6.50 เมตร ยาว 12 เมตร สร้างเมื่อ พ.ศ. 2505 ศาลาการเปรียญกว้าง 12 เมตร ยาว 14 เมตร สร้างเมื่อ พ.ศ. 2494 กุฏิสงฆ์ จำนวน 2 หลัง เป็นอาคารไม้ยกพื้นสูง และหอฉัน 1 หลัง
วัดโพธาวาส (จังหวัดสุราษฎร์ธานี)

| วัดโพธาวาส |
| --- | --- |


ที่ตั้ง: ตำบลตลาด อำเภอเมืองสุราษฎร์ธานี จังหวัดสุราษฎร์ธานี
ประเภท: วัดราษฎร์
นิกาย: มหานิกาย
 สถานีย่อยพระพุทธศาสนา
วัดโพธาวาส เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลตลาด อำเภอเมืองสุราษฎร์ธานี จังหวัดสุราษฎร์ธานี
วัดโพธาวาสตั้งเมื่อวันที่ 10 มกราคม พ.ศ. 2330 ในสมัยพระครูวิธูรธรรมสาสน์ หรือ หลวงพ่อกล่อม นันทะ ท่านเป็นพระเกจิอาจารย์ผู้ทรงวิทยาคม มีชื่อเสียงโด่งดังรูปหนึ่งของภาคใต้ เป็นพระนักพัฒนา ทำนุบำรุงและปฏิสังขรณ์วัดให้เจริญรุ่งเรืองอยู่เสมอ และมีชื่อเสียงโด่งดังมากเรื่องเรือแข่งในงานประจำปีของ จังหวัดสุราษฎร์ธานี ที่เรียกว่า งานชักพระ ซึ่งจะมีการแข่งขันเรือยาวกัน วัตถุมงคลของท่านส่วนใหญ่ท่านจะสร้างตะกรุดและสาลิกาลิ้นทอง ที่มีพุทธคุณเข้มขลังในด้านอยู่ยงคงกระพัน
อาคารเสนาสนะได้แก่ อุโบสถ กว้าง 9.30 เมตร ยาว 12.90 เมตร สร้างเมื่อ พ.ศ. 2477 เป็นอาคารคอนกรีตเสริมเหล็ก ภายในประดิษฐานพระประธานประจำอุโบสถ ปางมารวิชัย ขนาดหน้าตักกว้าง 71 นิ้ว สูง 80 นิ้ว สร้างเมื่อ พ.ศ. 2462 วิหารกว้าง 6.20 เมตร ยาว 6.20 เมตร เป็นอาคารคอนกรีตเสริมเหล็ก สร้างเมื่อ พ.ศ. 2470 ศาลาการเปรียญ กว้าง 12.90 เมตร ยาว 33.50 เมตร สร้างเมื่อ พ.ศ. 2539 เป็นอาคารคอนกรีตเสริมเหล็กทรงไทย 2 ชั้น กุฏิสงฆ์ จำนวน 12 หลัง เป็นอาคารไม้ 7 หลัง ครึ่งตึกครึ่งไม้ 3 หลัง และตึก 2 หลัง ศาลาอเนกประสงค์ กว้าง 8.30 เมตร ยาว 11.50 เมตร สร้างเมื่อ พ.ศ. 2525 ศาลาบำเพ็ญกุศล จำนวน 2 หลัง สร้างด้วยคอนกรีตเสริมเหล็ก
วัดโพธาราม (จังหวัดพะเยา)

สำหรับวัดโพธารามแห่งอื่น ดูที่ วัดโพธาราม
| วัดโพธาราม |
| --- | --- |

ชื่อสามัญ: วัดโพธาราม, วัดแม่ใจ, วัดนางเหลียว, วัดแม่ใจศรีถ้อย
ที่ตั้ง: ตำบลศรีถ้อย อำเภอแม่ใจ จังหวัดพะเยา
ประเภท: วัดราษฎร์
นิกาย: มหานิกาย
เจ้าอาวาส: พระโสภณพัฒโนดม
 สถานีย่อยพระพุทธศาสนา
วัดโพธาราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลศรีถ้อย อำเภอแม่ใจ จังหวัดพะเยา เจ้าอาวาสรูปปัจจุบัน คือ พระโสภณพัฒโนดม
วัดโพธารามเริ่มสร้างเมื่อ พ.ศ. 2348 ทางด้านทิศตะวันออกของหมู่บ้านและลำน้ำแม่ใจ ใช้ชื่อว่า วัดแม่ใจ ต่อมาเมื่อมีผู้คนมากขึ้น วัดจึงต้องมีการก่อสร้างให้ใหญ่ และกว้างขวางขึ้นกว่าเดิม โดยเฉพาะพระพุทธรูปซึ่งเป็นพระประธานในวิหาร เมื่อ พ.ศ. 2380 ได้ไปหาช่างปั้นจากจังหวัดเชียงใหม่ และช่างที่อำเภอดอยสะเก็ดมาปั้น เป็นพระพุทธรูปปางมารวิชัยที่มีลักษณะสวยงามจนอดใจที่จะเหลียวและหยุดดูไม่ได้ ชาวบ้านจึงเรียกติดปากว่า วัดนางเหลียว ต่อมา พ.ศ. 2453 เกิดไฟไหม้วิหาร พ.ศ. 2470 พ่อหนานใจ วรรณจักร ได้ไปนิมนต์ครูบาศรีวิชัยมาโปรดศรัทธาชาวศรีถ้อย และรวบรวมจิตใจให้ช่วยกันสร้างวิหารหลังใหม่ขึ้น โดยมีพ่อหนานใจเป็นสล่า (ช่าง) ในการก่อสร้าง และมีพระอธการอินต๊ะปัญโญ ปญฺญาวโร (พ่อหนานปัญญา คำบุญเรือง) เป็นเจ้าอาวาส เมื่อสร้างวิหารเสร็จเปลี่ยนชื่อวัดมาเป็น วัดแม่ใจศรีถ้อย ภายหลังเปลี่ยนชื่อมาเป็น "วัดโพธาราม" สำนักงานพระพุทธศาสนาแห่งชาติระบุว่าตั้งวัดเมื่อ พ.ศ. 2482
วัดโพธารามเป็นวัดที่ตั้งของโรงเรียนพระปริยัติธรรมแผนกสามัญ และแผนกธรรมบาลี เป็นที่ตั้งของศูนย์พระพุทธศาสนาวัดอาทิตย์ เป็นที่ตั้งห้องสมุดประชาชนอำเภอแม่ใจ เป็นที่ตั้งชมรมผู้สูงอายุอำเภอแม่ใจ เป็นที่ตั้งของพิพิธภัณฑ์พื้นบ้านวัดโพธาราม เป็นที่ตั้งของศูนย์บูรณาการวัฒนธรรมไทยสายใยชุมชนวัดโพธาราม เป็นอุทยานการศึกษา และหน่วยอบรมประชาชนประจำตำบล มีที่ดินของวัดมีเนื้อที่ 15 ไร่ 2 งาน 40 ตารางวา
อุโบสถซึ่งสร้างขึ้นใน พ.ศ. 2430 และได้บูรณะเมื่อ พ.ศ. 2536 เป็นศิลปะล้านนาผสมกับศิลปะแบบพม่า
วัดสระบัว (จังหวัดปทุมธานี)

| วัดสระบัว |
| --- | --- |

ชื่อสามัญ: วัดสระบัว, วัดหลุมบัว, วัดคลองสิบเอ็ด
ที่ตั้ง: ตำบลบึงสนั่น อำเภอธัญบุรี จังหวัดปทุมธานี 12110
ประเภท: วัดราษฎร์
นิกาย: มหานิกาย
เจ้าอาวาส: พระครูโสภณธัญกิจ (สุชิน)
 สถานีย่อยพระพุทธศาสนา
วัดสระบัว เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบึงสนั่น อำเภอธัญบุรี จังหวัดปทุมธานี มีที่ดินตั้งวัด 10 ไร่ 3 งาน 54 ตารางวา ทางทิศเหนือติดต่อกับคลองรังสิต
วัดสระบัวสร้างวัดเมื่อ พ.ศ. 2425 โดยพระอธิการนก นายสมหวัง และนางจู ได้ขนานนามวัดว่า วัดหลุมบัว เพราะมีสระบัวขนาดใหญ่ ต่อมาเปลี่ยนชื่อมาเป็น "วัดสระบัว" เมื่อใดไม่ปรากฏหลักฐาน แต่ชาวบ้านเรียกว่า วัดคลองสิบเอ็ด ตามนามท้องที่ตั้งวัด วัดได้รับพระราชทานวิสุงคามสีมาเมื่อ พ.ศ. 2460 เขตวิสุงคามสีมากว้าง 6 เมตร ยาว 20 เมตร ด้านการศึกษา วัดได้เปิดสอนพระปริยัติธรรมตั้งแต่ พ.ศ. 2512 และให้ทางราชการตั้งโรงเรียนในที่ดินของวัด
อาคารเสนาสนะที่สำคัญ ได้แก่ อุโบสถ กุฏิสงฆ์จำนวน 8 หลัง เป็นอาคารไม้และครึ่งตึกครึ่งไม้ หอสวดมนต์ ศาลาการเปรียญ ปูชนียวัตถุมี พระประธานในอุโบสถซึ่งกำนันบุญธรรมสร้างถวายและมีพระพุทธโสธรจำลองขนาดหน้าตักกว้าง 60 เซนติเมตร สูง 85 เซนติเมตร
รายนามเจ้าอาวาส

พระอธิการนก
พระอธิการเฟื้อ
พระอธิการเทียม
พระปิ่น รักษาการแทนเจ้าอาวาส
พระอธิการสวิง
พระอธิการสำรวย
พระสมุห์เลื่อม จตฺตาวิโล
พระครูโสภณธัญกิจ (สุชิน)
ศาสนาคอนโตเกียว

((ช่วยดูหน่อย|นอกจากเนื้อหาแล้ว ควรเปลี่ยนชื่อเป็นลัทธิหรือไม่}}
ศาสนาคอนโตเกียว หรือ ศาสนาแสงทอง ก่อตั้งเมื่อปลายคริสต์ศตวรรษที่ 19
มีสาวกประมาณหมื่นคน เน้นความสัมพันธ์ระหว่างสาวกกับพระเจ้าโดยผ่านพระ
มีพิธีกรรมที่เน้นให้สาวกเข้ามาคุยปรึกษากับพระคล้ายกับการปรึกษานักจิตวิทยา และเน้นสร้างสรรค์ความรู้สึกที่ดีกับสรรพสิ่งรอบข้าง
ศาสนาคริสต์ตะวันออก

ศาสนาคริสต์ตะวันออก เป็นกลุ่มคริสตจักรที่พัฒนาในคาบสมุทรบอลข่าน ยุโรปตะวันออก เอเชียไมเนอร์ และตะวันออกกลาง ซึ่งนิยมใช้เพื่อเปรียบเทียบกับศาสนาคริสต์ตะวันตกที่มีพัฒนาการในทวีปยุโรปตะวันตก การแยกระหว่างตะวันตก-ตะวันออกนี้มีมาตั้งแต่การแตกจักรวรรดิโรมันเป็นจักรวรรดิไบแซนไทน์และจักรวรรดิโรมันตะวันตก ในบางครั้งก็นิยมเรียกคริสตจักรเหล่านี้ว่า "ออร์โธด็อกซ์"
กลุ่มคริสตจักรที่อยู่ในจำพวกนี้ ได้แก่
คริสตจักรอีสเทิร์นออร์ทอดอกซ์
คริสตจักรออเรียนทัลออร์ทอดอกซ์
คริสตจักรอัสซีเรียนตะวันออก
คริสตจักรคาทอลิกตะวันออก
ศิริชัย ไม้งาม

นายศิริชัย ไม้งาม  อดีตสมาชิกสภาขับเคลื่อนการปฏิรูปประเทศ (สปท.)  เกิดเมื่อวันที่ 23 มกราคม พ.ศ. 2502 เป็นกรรมการในคณะกรรมการจัดทำยุทธศาสตร์ชาติด้านการสร้างโอกาสและความเสมอภาคทางสังคม แกนนำกลุ่มพันธมิตรประชาชนเพื่อประชาธิปไตย รุ่นที่ 2  ดำรงตำแหน่งประธานสหภาพแรงงานของการไฟฟ้าฝ่ายผลิตแห่งประเทศไทย(สร.กฟผ.) ครั้งแรกในปี พ.ศ. 2545
นายศิริชัย เรียนจบวิทยาลัยเทคนิคฉะเชิงเทรา จบการศึกษาปริญญาตรีรัฐประศาสนศาสตร์ มหาวิทยาลัยราชภัฏสวนดุสิต ระดับปริญญาโท รัฐประศาสนศาสตร์ มหาวิทยาลัยธรรมศาสตร์ มีอาชีพเป็นพนักงานรัฐวิสาหกิจ  เริ่มการทำงานที่โรงไฟฟ้าพระนครใต้ และมาปฏิบัติงานต่อที่โรงไฟฟ้าบางปะกง เป็นรองเลขาธิการสมาพันธ์แรงงานการไฟฟ้าฝ่ายผลิตแห่งประเทศไทย (สฟท.) และรองเลขาธิการปฏิบัติการสมาพันธ์แรงงาน รัฐวิสาหกิจสัมพันธ์ (สรส.) รวมทั้งกรรมการแรงงานรัฐวิสาหกิจสัมพันธ์ ผู้แทนฝ่ายลูกจ้าง จึงมีความสนิทสนมกับ สมศักดิ์ โกศัยสุข เลขาธิการ สรส. แกนนำพันธมิตรฯ เป็นอย่างดี
ผลงานเด่นคือการต่อต้านการแปรรูปรัฐวิสาหกิจ โดยเป็น 1 ใน 12 คน ที่ไม่รับหุ้น กฟผ.และร้องเรียนไปยังศาลปกครองสูงสุดให้เพิกถอนการแปรรูป กฟผ. และเป็นผู้นำในการคัดค้านการขายโรงไฟฟ้าบางปะกง แม่เมาะ และราชบุรี ในสมัยรัฐบาลพลเอกชวลิต ยงใจยุทธ พ.ศ. 2539 จนถึงสมัยรัฐบาลชวน หลีกภัย พ.ศ. 2542
ฤทธี อินทราวุธ

| ฤทธี อินทราวุธ |
| --- | --- |

ตุลาการศาลทหารสูงสุด
ดำรงตำแหน่ง 29 มิถุนายน พ.ศ. 2561 – 29 มิถุนายน พ.ศ. 2562
หัวหน้าที่ปรึกษาคณะทำงานฯ ด้านกิจการอวกาศ กระทรวงกลาโหม
ดำรงตำแหน่ง 7 มกราคม พ.ศ. 2562 – 7 มกราคม 2563
ทีปรึกษาปลัดกระทรวงกลาโหม / หัวหน้าคณะทำงานด้านเทคโนโลยีสารสนเทศ กิจการอวกาศและไซเบอร์ /ผู้ทรงคุณวุฒิพิเศษสำนักปลัดกระทรวงกลาโหม
ดำรงตำแหน่ง 1 ตุลาคม พ.ศ. 2560 – 30 กันยายน พ.ศ. 2561
ผู้อำนวยการศูนย์ไซเบอร์กองทัพบก
ดำรงตำแหน่ง 1 ตุลาคม พ.ศ. 2559 – 30 กันยายน พ.ศ. 2560
ถัดไป: พลตรี มานพ สัมมาขันธ์
ผู้อำนวยการศูนย์เทคโนโลยีทางทหารกองทัพบก
ดำรงตำแหน่ง 1 ตุลาคม พ.ศ. 2557 – 30 กันยายน พ.ศ. 2559
ก่อนหน้า: พลตรี ตฤณ กาญจนานันท์
 
ข้อมูลส่วนบุคคล
เกิด: 23 เมษายน พ.ศ. 2501 (66 ปี)
ยศที่ได้รับการแต่งตั้ง
รับใช้:  ไทย
สังกัด: กองทัพบกไทย สำนักงานปลัดกระทรวงกลาโหม
ประจำการ: กองทัพบกไทย พ.ศ. 2525 - พ.ศ. 2560   สำนักงานปลัดกระทรวงกลาโหม พ.ศ. 2560 - พ.ศ. 2561
ยศ:  พลเอก

พลเอก ฤทธี อินทราวุธ เป็นนายทหารชาวไทย "ผู้บุกเบิกด้านเทคโนโลยีสารสนเทศ ไซเบอร์และกิจการอวกาศ ให้กับกองทัพ และกระทรวงกลาโหม" หัวหน้าที่ปรึกษาคณะทำงานฯ ด้านกิจการอวกาศ กระทรวงกลาโหม อดีตที่ปรึกษา พลเอก เทพพงศ์ ทิพยจันทร์ อดีตปลัดกระทรวงกลาโหม หัวหน้าคณะทำงานด้านเทคโนโลยีสารสนเทศกิจการอวกาศและไซเบอร์คนแรก  อดีตผู้อำนวยการศูนย์ไซเบอร์กองทัพบกคนแรก และอดีตผู้อำนวยการศูนย์เทคโนโลยีทางทหาร
ประวัติ

พล.อ. ฤทธี อินทราวุธ เกิดวันที่ 23 เมษายน พ.ศ. 2501 ชื่อเล่น แอ๊ด
ประวัติ > การศึกษา

พ.ศ. 2518 : โรงเรียนเตรียมทหาร รุ่นที่ 18
พ.ศ. 2520 : โรงเรียนนายร้อยพระจุลจอมเกล้า รุ่นที่ 29
พ.ศ. 2532 : โรงเรียนเสนาธิการทหารบก ชุดที่ 68
พ.ศ. 2535 : โรงเรียนเอโคล เด เกร์เร-แตร์ เป็นโรงเรียนเสนาธิการในฝรั่งเศส รุ่นที่ 76
พ.ศ. 2539 : ศิลปศาสตรมหาบัณฑิต โรงเรียนเสนาธิการทหารบก (การทหาร)
พ.ศ. 2545 : วิทยาลัยการทัพบก กรมยุทธศึกษาทหารบก ชุดที่ 47
พ.ศ. 2555 : วิทยาลัยป้องกันราชอาณาจักร
การทำงาน > การรับราชการทหาร

พ.ศ. 2536 : อาจารย์หัวหน้ากอง ส่วนยุทธวิธี โรงเรียนเสนาธิการทหารบก
พ.ศ. 2539 : อาจารย์หัวหน้ากอง ส่วนจำลองยุทธ์ โรงเรียนเสนาธิการทหารบก
พ.ศ. 2540 : รองเสนาธิการศูนย์เทคโนโลยีทางทหารกองทัพบก
พ.ศ. 2541 : ผู้อำนวยการส่วนปฏิบัติการศูนย์เทคโนโลยีทางทหารกองทัพบก
พ.ศ. 2543 : เสนาธิการศูนย์เทคโนโลยีทางทหารกองทัพบก
พ.ศ. 2545 : ผู้อำนวยการกองแผนและฝึกศูนย์เทคโนโลยีทางทหาร
พ.ศ. 2554 : รองผู้อำนวยการศูนย์เทคโนโลยีทางทหาร
พ.ศ. 2557 : ผู้อำนวยการศูนย์เทคโนโลยีทางทหาร
พ.ศ. 2559 : ผู้อำนวยการศูนย์ไซเบอร์กองทัพบก
พ.ศ. 2560 : ผู้ทรงคุณวุฒิพิเศษกองทัพบก / ที่ปรึกษาปลัดกระทรวงกลาโหม
พ.ศ. 2561 : ผู้ทรงคุณวุฒิพิเศษสำนักงานปลัดกระทรวงกลาโหม / ที่ปรึกษาปลัดกระทรวงกลาโหม
การทำงาน > รับราชการพิเศษ

เลขานุการศูนย์บริหารวิกฤตการณ์ระดับชาติ สำนักงานสภาความมั่นคงแห่งชาติ
อนุกรรมาธิการด้านเทคโนโลยีสารสนเทศและสื่อสาธารณะวุฒิสภา
ตุลาการศาลทหารกรุงเทพ (2542 - 2554)
ตุลาการศาลทหารกลาง (2554 - 2561)
ตุลาการศาลทหารสูงสุด (2561 - ปัจจุบัน)
นายทหารพิเศษประจำกรมนักเรียนนายร้อยรักษาพระองค์ โรงเรียนนายร้อยพระจุลจอมเกล้า
ราชองครักษ์เวร
ยศ

1 ต.ค. 2557 : พลตรี
1 ต.ค. 2560 : พลโท
1 เม.ย. 2561 : พลเอก
เครื่องราชอิสริยาภรณ์

พ.ศ. 2563 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2557 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 1 ประถมาภรณ์ช้างเผือก (ป.ช.)
พ.ศ. 2539 –  เหรียญพิทักษ์เสรีชน ชั้นที่ 2 ประเภทที่ 1 (ส.ช.)
พ.ศ. 2538 –  เหรียญราชการชายแดน (ช.ด.)
พ.ศ. 2537 –  เหรียญจักรมาลา (ร.จ.ม.)
แหล่งข้อมูลอื่น

ประวัติครอบครัว พลตรี ฤทธี อินทราวุธ เก็บถาวร 2020-10-16 ที่ เวย์แบ็กแมชชีน
คอลัมภ์ IT & Cyber โดย พล.ต. ฤทธี อินทราวุธ
รู้จัก “พล.ต.ฤทธี อินทราวุธ” ผอ.ศูนย์ไซเบอร์ ทบ. : นายทหารดีกรีไม่ธรรมดา
ผอ.ไซเบอร์ ทบ.สั่งเฝ้าระวัง ติดตาม หลังปิดเว็บหมิ่นไปแล้ว 435รายการ
สัมผัสชีวิต  "ผอ.ศูนย์ไซเบอร์ ทบ."[ลิงก์เสีย]
เปิดใจขุนพลไซเบอร์แห่งทัพไทย กับศึกใหญ่ที่มองไม่เห็นศัตรู
กลาโหมเล็งเปิดรับสมัคร "นักรบไซเบอร์"เป็นข้าราชการ
ก้าวแรกพัฒนาระบบดาวเทียมเพื่อความมั่นคง[ลิงก์เสีย]
สัมภาษณ์เรื่องกิจการอวกาศ ในรายการมหานครอัจฉริยะ( Technopolis )
[กลาโหมเดินหน้าสร้างนักรบไซเบอร์ ]
ศิริจันทร์ อิศรางกูร ณ อยุธยา

| ศิริจันทร์ อิศรางกูร ณ อยุธยา |
| --- | --- |
เกิด: พ.ศ. 2475
เสียชีวิต: พฤศจิกายน พ.ศ. 2554 (อายุ 79 ปี)
อาชีพ: นักร้อง
ปีที่แสดง: พ.ศ. 2495 - ไม่ทราบปี
จ่าสิบเอกหญิง ศิริจันทร์ อิศรางกูร ณ อยุธยา (เกิด พ.ศ. 2475) เป็นนักร้องอาวุโส ที่มีชื่อเสียงจากเพลงลูกทุ่ง  โดยเฉพาะเพลง "สาวชาวสวน" ของครูไพบูลย์ บุตรขัน นอกจากนี้ยังเป็นผู้ร้องเพลงปลุกใจ "หนักแผ่นดิน" และ "สุดแผ่นดิน" ของพันโทบุญส่ง หักฤทธิ์ศึก คู่กับสิบโท อุบล คงสิน เมื่อ พ.ศ. 2518
ศิริจันทร์ อิศรางกูร ณ อยุธยา เป็นบุตรสาวของขุนศิริรัชดากร (หม่อมหลวงแฉล้ม อิศรางกูร) อดีตผู้ตรวจราชการกรมสรรพสามิต จบการศึกษาชั้นมัธยม 6 จากโรงเรียนสตรีศรีสุริโยทัย จากนั้นเริ่มร้องเพลงตามวงดนตรีย่านพระโขนง ร้องเพลงสากล และเพลงของสวลี ผกาพันธุ์
เมื่ออายุได้ 20 ปี ศิริจันทร์สอบเข้ารับราชการทหารบก ร่วมวงดนตรีกองดุริยางค์ทหารบก และได้อัดแผ่นเสียงเพลงแรก คือเพลง "เกลียดแสงจันทร์" แต่งโดยครูเปรื่อง ชื่นประโยชน์  ต่อมาในปี พ.ศ. 2499 ได้บันทึกเสียงเพลง "สาวชาวสวน" ของครูไพบูลย์ บุตรขัน ได้รับความนิยมเป็นอย่างสูง แล้ด้วยน้ำเสียงที่มีสไตล์ออดอ้อน ทำให้ได้ร้องเพลงอีกหลายเพลง ที่ชื่อเพลงขึ้นต้นด้วยคำว่า "สาว-" เช่น สาวชาวไร่ สาวชาวนา สาวคลองอ้อม
ศิริจันทร์ ได้กลับมาร่วมงานกับครูไพบูลย์ บุตรขันอีกครั้ง โดยขับร้องเพลง "สาวชาวทุ่ง" ประกอบภาพยนตร์เพลง ที่ในเรื่องขับร้องโดยเพชรา เชาวราษฎร์ เพลงนี้ได้รับรางวัลรองชนะเลิศ รางวัลแผ่นเสียงทองคำพระราชทาน
ศิริจันทร์ อิศรางกูร ณ อยุธยา เป็นเพื่อนสนิทกับวงจันทร์ ไพโรจน์ โดยร้องเพลงประจำอยู่ที่ร้านวงจันทร์ ของวงจันทร์ ไพโรจน์ตั้งแต่สมัยยังรับราชการอยู่ และเมื่อเกษียณอายุราชการในปี พ.ศ. 2535 ก็ได้มาร้องเพลงประสานเสียงคู่กัน และออกผลงานด้วยกัน ชื่อชุด "สองจันทร์"
วัดโพธาราม (ตำบลดงบัง)

สำหรับวัดโพธารามแห่งอื่น ดูที่ วัดโพธาราม
| วัดโพธาราม |
| --- | --- |
สิมและฮูปแต้มของวัด
ศาสนา
ศาสนา: พุทธ
นิกาย: เถรวาท, มหานิกาย
ที่ตั้ง
ที่ตั้ง: หมู่ 5 บ้านดงบัง ตำบลดงบัง อำเภอนาดูน จังหวัดมหาสารคาม
ประเทศ: ประเทศไทย
ที่ตั้งในจังหวัดมหาสารคาม
พิกัดภูมิศาสตร์: 15°39′37.08″N 103°14′58.56″E﻿ / ﻿15.6603000°N 103.2496000°E﻿ / 15.6603000; 103.2496000
สถาปัตยกรรม
ผู้ก่อตั้ง: ผู้อพยพชาวลาว
วัดโพธาราม เป็นวัดโบราณในบ้านดงบัง ตำบลดงบัง อำเภอนาดูน จังหวัดมหาสารคาม สร้างขึ้นในรัชสมัยพระบาทสมเด็จพระนั่งเกล้าเจ้าอยู่หัว ในอดีตมีชื่อว่า"วัดโพธิ์ทอง" ก่อนที่พระครูจันดี เจ้าวัดองค์ที่สี่ จะเปลี่ยนชื่อวัดเป็น"วัดโพธาราม" ใน พ.ศ. 2485
จุดสำคัญของวัดนี้คือฮูปแต้มและสิม โดยสิม (อุโบสถในภาษาถิ่นอีสาน) ของวัดมีเรื่องราวของสังข์ศิลป์ชัย วรรณคดีชิ้นเอกของชาวลาวและชาวอีสาน ซึ่งวาดด้วยวิธีการฮูปแต้ม (จิตรกรรมฝาผนังในภาษาถิ่นอีสาน)
วัธโพธารามเป็นหนึ่งในตัวอย่างที่แสดงให้เห็นอย่างชัดเจนถึงศิลปะพื้นบ้านประเภทนี้ควบคู่ไปกับวัดป่าเลไลย์ในบริเวณใกล้เคียง โดยกรมศิลปากรบรรจุวัดนี้ให้อยู่ในสถานะโบราณสถาน
แหล่งข้อมูลอื่น

"Wat Photharam Church". ThailandTourismDirectory. คลังข้อมูลเก่าเก็บจากแหล่งเดิมเมื่อ 2021-09-20. สืบค้นเมื่อ 2021-09-20.
วันชัย สิงห์ชัชวาลย์

วันชัย สิงห์ชัชวาลย์ สถิติการชก 3 ครั้ง ชนะ 2 แพ้ 1
เกียรติประวัติ

แชมป์ประเทศไทยรุ่นไลท์ฟลายเวท (2525 – 2526)
ชิง, 30 พฤษภาคม 2525 ชนะคะแนน ศรีธัญญา ศิษย์เสน่ห์
ป้องกันครั้งที่ 1, 3 มีนาคม 2526 ชนะคะแนน เจ้านายน้อย ชมชะตา
วัดเขาพนมเพลิง

| วัดเขาพนมเพลิง   (อุทยานประวัติศาสตร์ศรีสัชนาลัย) |
| --- | --- |
   พระมณฑป "ศาลเจ้าแม่ละอองสําลี" และเจดีย์ประธานทรงลังกาและเจดีย์ราย 3 องค์ที่พังทลายหมดแล้ว ในเดือนธันวาคม พ.ศ. 2566

ข้อมูลทั่วไป
สถานะ: เปิดใช้งาน
ประเภท: วัด   โบราณสถานภายในกำแพงเมือง อุทยานประวัติศาสตร์ศรีสัชนาลัย
สถาปัตยกรรม: สถาปัตยกรรมสมัยสุโขทัยตอนปลาย
เมือง: อำเภอศรีสัชนาลัย จังหวัดสุโขทัย
ประเทศ:  ประเทศไทย
เริ่มสร้าง: กลางพุทธศตวรรษที่ 20
ในกำกับดูแลของ: กรมศิลปากร
ข้อมูลทางเทคนิค
โครงสร้าง: ศิลาแลงฉาบปูน
แหล่งมรดกโลกโดยยูเนสโก เกณฑ์พิจารณา: วัฒนธรรม: (i), (iii)    โบราณสถานที่ขึ้นทะเบียนโดยกรมศิลปากร เลขอ้างอิง: 0004595
วัดเขาพนมเพลิง เป็นโบราณสถานภายในกำแพงเมือง อุทยานประวัติศาสตร์ศรีสัชนาลัย อำเภอศรีสัชนาลัย จังหวัดสุโขทัย ตัววัดตั้งอยู่บนเนินเขาพนมเพลิงใกล้กำแพงเมือง ด้านตะวันออกเฉียงเหนือ มีความสูงจากพื้นประมาณ 25 เมตร ทางขึ้นวัดมี 2 ทาง ได้แก่ทางขึ้นหลักเป็นบันไดศิลาแลงกว้างประมาณ 6 เมตร จำนวน 114 ขึ้น และทางขึ้นบริเวณทางด้านหลังมณฑปวัด
วัดเขาพนมเพลิง ประกอบด้วย (1) วิหารขนาดประมาณ 14x20 เมตร ปัจจุบันหลงเหลือเพียงเสา (2) เจดีย์ประธานทรงลังกาซึ่งเป็นรูปแบบงานศิลปะสุโขทัยตอนปลาย (3) เจดีย์รายจำนวน 3 องค์ และ (4) พระมณฑป ซึ่งคนในพื้นที่เรียกว่า "ศาลเจ้าแม่ละอองสําลี"
ประวัติ

เขาพนมเพลิงปรากฏในพงศาวดารเหนือตอนที่เกี่ยวกับการสร้างเมืองสวรรคโลก (ศรีสัชนาลัย) โดยกำหนดให้เขาพนมเพลิงอยู่กลางเมืองและได้สร้างวัดไว้บนเขาพนมเพลิง ดังกล่าวอ้างไว้ดังนี้
"กล่าวสำหรับเขาพนมเพลิงนั้นเป็นสถานที่ศักดิ์สิทธิ์ สำหรับประกอบพิธีบูชาไฟดังปรากฏข้อความในพงศาวดารเหนือ กล่าวถึงฤๅษีสัชนาลัยสั่งสอนบาธรรมราชว่า "สูเจ้าจงเอาพนมเพลิงเข้าไว้ในเมือง เป็นที่สร้างพรตบูชากูณฑ์ผู้เฒ่าจะสั่งสอน จงทำตามคำ"
จากประวัติในพงศาวดาวดังกล่าวหมายถึงเคยมีการใช้เขาพนมเพลิงเป็นแหล่งประกอบพิธีบำเพ็ญพรต แล้วจุดอัคคีบูชาเทวะเป็นเจ้า โดยกำหนดให้วัดเขาพนมเพลิงตั้งอยู่กลางเมืองศรีสัชนาลัย เป็นชัยภูมิของการสร้างเมืองให้โดดเด่นนั่นคือเป็นการสร้างมืองศรีสัชนาลัยที่โอบล้อมภูเขานี้ไว้ใจกลางเมือง เพื่อให้เป็นชัยภูมิอันเหมาะสมยิ่งในการประกอบพิธีดังกล่าว
สถาปัตยกรรม

โบราณสถานที่อยู่บนเนินเขานี้ประกอบด้วยเจดีย์ประธานทรงลังกา ก่อด้วยศิลาแลง ตั้งแต่ก้านฉัตรขึ้นไปพังทลายหมด และมีวิหารประดิษฐานพระพุทธรูปที่ยังมีความสมบูรณ์อยู่พอสมควร ส่วนด้านหลังเจดีย์ประธานเมีเจดีย์ราย 3 องค์ และมีทางเดินลงมายังลานกว้างซึ่งมีมณฑปก่อด้วยศิลาแลง ฐานสี่เหลี่ยมจัตุรัสยกพื้นสูง หลังคาโค้งแหลมขนาดใหญ่ ซึ่งชาวบ้านในพื้นที่เรียกว่า "ศาลเจ้าแม่ละอองสำลี" ลักษณะของศาลนี้มีความคล้ายคลึงกับมณฑปที่พบที่วัดบริเวณทางเข้า อุทยานประวัติศาสตร์ศรีสัชนาลัย
สกุลกะพ้อ

| สกุลกะพ้อ |
| --- | --- |

ปาล์มเจ้าเมืองตรัง (L. peltata)

การจำแนกชั้นทางวิทยาศาสตร์
อาณาจักร:: Plantae
ไม่ได้จัดลำดับ:: Angiosperms
ไม่ได้จัดลำดับ:: Monocots
ไม่ได้จัดลำดับ:: Commelinids
อันดับ:: Arecales
วงศ์:: Arecaceae
วงศ์ย่อย:: Coryphoideae
เผ่า:: Corypheae
สกุล:: Licuala Wurmb, 1780

ชนิด
 ประมาณ 150 ชนิด
ชื่อพ้อง
 Pericycla Blume  Dammera K.Schum. & Lauterb.
สกุลกะพ้อ (ชื่อวิทยาศาสตร์: Licuala) เป็นสกุลของพืชวงศ์ปาล์มที่มักพบในเขตร้อนของเอเชียตะวันออกเฉียงใต้ นิวกินี และฝั่งตะวันตกของมหาสมุทรแปซิฟิก เป็นปาล์มที่ใบแผ่เป็นรูปพัด  จะแบ่งเท่าหรือไม่เท่าก็ได้
Licuala acutifida
Licuala dasyantha
Licuala grandis
Licuala lauterbachii
Licuala orbicularis
Licuala paludosa
Licuala pitta Vatch. ex Barfod & Pongsattayapipat
Licuala peltata
Licuala poonsakii Hodel
Licuala pumila
Licuala ramsayi
Licuala rumphii
Licuala spinosa
Licuala taynguyensis Barfod & Borchs.
ลักษณะใบของปาล์มสกุลกะพ้อ
สปีชีส์ในนิวกินิ
Licuala beccariana
Licuala bifida Heatubun & Barfod
Licuala crassiflora Barfod
Licuala graminifolia Heatubun & Barfod
Licuala longispadix Banka & Barfod
สกุลกะตังใบ

| สกุลกะตังใบ |
| --- | --- |

Leea rubra

การจำแนกชั้นทางวิทยาศาสตร์
อาณาจักร:: Plantae
ไม่ได้จัดลำดับ:: Angiosperms
ไม่ได้จัดลำดับ:: Eudicots
ไม่ได้จัดลำดับ:: Rosids
อันดับ:: Vitales
วงศ์:: Vitaceae
สกุล:: Leea L.

Species
 ประมาณ 70 สปีชีส์ รวมทั้ง: Leea adwivedica  Leea aequata  Leea amabilis  Leea angulata  Leea asiatica  Leea aspera  Leea coccinea  Leea glabra  Leea guineensis  Leea hirta  Leea indica  Leea krukoffiana  Leea macrophylla  Leea manillensis  Leea philippinensis  Leea rubra  Leea sambucina  Leea tinctoria
สกุลกะตังใบ หรือ Leea (ภาษาตากาล็อก: Talyantan) เป็นสกุลของพืชที่กระจายพันธุ์ในออสเตรเลียทางเหนือและทางตะวันออก เกาะนิวกินี เอเชียใต้ และเอเชียตะวันออกเฉียงใต้ และบางส่วนของทวีปแอฟริกา สกุลนี้มีสมาชิกประมาณ 70 สปีชีส์และอยู่ในวงศ์ Vitaceae ระบบ APG II จัดสกุลนี้ในวงศ์ย่อย Leeoideae (Vitaceae). นอกจากนั้น Leeaยังมักจะถูกจัดในวงศ์ของตนเอง Leeaceae,โดยดูจากความแตกต่างทางสัณฐานวิทยา
รายชื่อผู้ได้รับรางวัลบทภาพยนตร์ดัดแปลงยอดเยี่ยม รางวัลภาพยนตร์ไทย

รายชื่อบทภาพยนตร์ ที่ดัดแปลงจากบทประพันธ์ นำมาใช้สร้างภาพยนตร์  และได้รับรางวัลบทภาพยนตร์ดัดแปลง ของการประกวดภาพยนตร์ไทย (ในการประกวดรางวัลตุ๊กตาทอง เดิมใช้ชื่อรางวัลว่า รางวัลบทประพันธ์ยอดเยี่ยม ต่อมาเปลี่ยนชื่อเป็น รางวัลบทภาพยนตร์ดัดแปลงยอดเยี่ยม ตั้งแต่ พิธีมอบรางวัลครั้งที่ 13 ประจำปี พ.ศ. 2524 จนถึงปัจจุบัน)
รายละเอียดในแต่ละปี ประกอบด้วย ผู้ชนะในปีนั้น เน้นด้วย ตัวหนา ตามด้วยผู้เข้าชิงในแต่ละปี
รางวัลตุ๊กตาทอง > พ.ศ. 2500 - 2509

ครั้งที่ 1 ประจำปี 2500 (3/8/2500)
เรียมเอง - ชั่วฟ้าดินสลาย  (รางวัลบทประพันธ์ยอดเยี่ยม)
ครั้งที่ 2 ประจำปี 2501 (9/12/2501)
แขไข เทวิณ - เกล็ดแก้ว  (รางวัลบทประพันธ์ยอดเยี่ยม)
ครั้งที่ 3 ประจำปี 2502 (4/12/2502)
สด กูรมะโลหิต - ขบวนเสรีจีน  (รางวัลบทประพันธ์ยอดเยี่ยม)
ครั้งที่ 4 ประจำปี 2503 (4/2/2504)
พนมเทียน - เด็กเสเพล  (รางวัลบทประพันธ์ยอดเยี่ยม)
ครั้งที่ 5 ประจำปี 2505 (9/2/2506)
คุณาวุฒิ - สายเลือด-สายรัก  (รางวัลบทประพันธ์ยอดเยี่ยม)
ครั้งที่ 6 ประจำปี 2506 (15/2/2507)
วรรณสิริ - นางทาษ   (รางวัลบทประพันธ์ยอดเยี่ยม)
ครั้งที่ 7 ประจำปี 2507 (17/3/2508)
รพีพร - ลูกทาส  (รางวัลบทประพันธ์ยอดเยี่ยม)
ครั้งที่ 8 ประจำปี 2508 (3/5/2509)
ไม้ เมืองเดิม - ศึกบางระจัน  (รางวัลบทประพันธ์ยอดเยี่ยม)
รางวัลตุ๊กตาทอง > พ.ศ. 2510 - 2519

ครั้งที่ 9 ประจำปี 2516-17 (29/12/2517)
ทมยันตี - คู่กรรม  (รางวัลบทประพันธ์ยอดเยี่ยม)
ครั้งที่ 10 ประจำปี 2518-19 (5/6/2519)
ศรีฟ้า ลดาวัลย์ - ข้าวนอกนา  (รางวัลบทประพันธ์ยอดเยี่ยม)
รางวัลตุ๊กตาทอง > พ.ศ. 2520 - 2529

ครั้งที่ 11 ประจำปี 2520 (12/11/2520)
หม่อมเจ้าชาตรีเฉลิม ยุคล - ทองพูน โคกโพ ราษฎรเต็มขั้น  (รางวัลบทประพันธ์ยอดเยี่ยม)
ครั้งที่ 12 ประจำปี 2522 (25/1/2523)
ไม้ เมืองเดิม - แผลเก่า  (รางวัลบทประพันธ์ยอดเยี่ยม)
ครั้งที่ 13 ประจำปี 2524
ชนาวุธ - แม้เลือกเกิดได้
ครั้งที่ 14 ประจำปี 2525 (25/12/2525)
คุณาวุฒิ - ลูกอีสาน
ครั้งที่ 15 ประจำปี 2526
ชนะ คราประยูร - มายาพิศวาส
ครั้งที่ 16 ประจำปี 2527
ยุทธนา มุกดาสนิท - น้ำพุ
ครั้งที่ 17 ประจำปี 2528
นิพพาน - ผีเสื้อและดอกไม้
ครั้งที่ 18 ประจำปี 2529
นันทนา วีรชน - ไม่สิ้นไร้ไฟสวาท
รางวัลตุ๊กตาทอง > พ.ศ. 2530 - 2539

ครั้งที่ 19 ประจำปี 2530
ชนะ คราประยูร - เหยื่อ
ครั้งที่ 20 ประจำปี 2531
ชนะ คราประยูร - ทองประกายแสด
ครั้งที่ 21 ประจำปี 2532
ปราศรัย - รอยไถ
ครั้งที่ 22 ประจำปี 2533
ภรณ์รวี - หลงไฟ
ครั้งที่ 23 ประจำปี 2534
รัศมี เผ่าเหลืองทอง - วิถีคนกล้า
ครั้งที่ 24 ประจำปี 2535
ภรณ์รวี - ครั้งนี้โลกฉุดไม่อยู่  (บทภาพยนตร์ดัดแปลงยอดเยี่ยม)
ผกามาศ ปรีชา - ดิฉันไม่ใช่โสเภณี  (บทประพันธ์ยอดเยี่ยม)
ครั้งที่ 25 ประจำปี 2536
(ไม่มีการมอบรางวัลนี้)
ครั้งที่ 26 ประจำปี 2537
วาณิช จรุงกิจอนันต์ - กาเหว่าที่บางเพลง
ครั้งที่ 27 ประจำปี 2538
(ไม่มีการมอบรางวัลนี้)
ครั้งที่ 28 ประจำปี 2539
มารยาท ไทยนิวัฒน์วิไล - เด็กเสเพล
รางวัลตุ๊กตาทอง > พ.ศ. 2540 - 2549

ครั้งที่ 29 ประจำปี 2540
วิศิษฏ์ ศาสนเที่ยง - 2499 อันธพาลครองเมือง
ครั้งที่ 30 ประจำปี 2541
วาณิช จรุงกิจอนันต์, ยุทธนา มุกดาสนิท - รัก-ออกแบบไม่ได้
ครั้งที่ 31 ประจำปี 2542
(ไม่มีการมอบรางวัลนี้)
ครั้งที่ 32 ประจำปี 2543
(ไม่มีการมอบรางวัลนี้)
ครั้งที่ 33 ประจำปี 2544
เสกสรรค์ ประเสริฐกุล, บัณฑิต ฤทธิ์ถกล - 14 ตุลา สงครามประชาชน
ครั้งที่ 34 ประจำปี 2545
ครั้งที่ 35 ประจำปี 2547
ครั้งที่ 36 ประจำปี 2549
รางวัลภาพยนตร์แห่งชาติ สุพรรณหงส์

ครั้งที่ 1 ประจำปี 2534
ธม ธาตรี - ทวิภพ
อมรศรี เย็นสำราญ - เวลาในขวดแก้ว
รัศมี เผ่าเหลืองทอง - วิถีคนกล้า
ภรณ์รวี - หลงไฟ
ฑัตภูมิ บุณยฑัต - คือฉัน
(รางวัลนี้ มีเฉพาะครั้งแรกครั้งเดียว)
ดูเพิ่ม

รายชื่อผู้ได้รับรางวัลบทภาพยนตร์ยอดเยี่ยม รางวัลภาพยนตร์ไทย